ഭഗത് സിംഗിന്റെ ധൈര്യം ഉയര്ത്തിപ്പിടിച്ച പാര്ട്ടിയാണിത് മഹാത്മാ ഗാന്ധിയുടെ ഐക്യവും, അംബേദ്കറിന്റെ ആശയവും സംരക്ഷിക്കപ്പെടും കനയ്യ കുമാര് ന്യൂഡല്ഹി : കോണ്ഗ്രസിനല്ലാതെ മറ്റൊരു രാഷ്ട്രീയ പാര്ട്ടിക്കും പ്രതിപക്ഷത്തെ നയിക്കാനാവില്ലെന്ന് മുന് സിപിഐ നേതാവ് കനയ്യ കുമാര്. ഭഗത് സിംഗിന്റെ ധീരബലിദാന ദിനമായ ഇന്ന് ചരിത്ര ദിനമാണ്. കോണ്ഗ്രസ് പാര്ട്ടി ഭഗത് സിംഗിന്റെ ധൈര്യം ഉയര്ത്തിപ്പിടിക്കുന്നുവെന്നും കനയ്യ കുമാര് പറഞ്ഞു. ഡല്ഹിയിലെ എഐസിസി ആസ്ഥാനത്ത് നടന്ന ചടങ്ങില് കോണ്ഗ്രസ് അംഗത്വം സ്വീകരിച്ച ശേഷമാണ് കനയ്യ കുമാര് ഇക്കാര്യം അറിയിച്ചത്. ഗുജറാത്ത് എംഎല്എ ജിഗ്നേഷ് മേവാനിയും ചടങ്ങില് പങ്കെടുത്തു. കോണ്ഗ്രസ് ഒരു പാര്ട്ടിയല്ല മറിച്ച് ഒരു ആശയമാണ്. ഇവിടെ വ്യക്തികള്ക്കല്ല പ്രാധാന്യം. ജനാധിപത്യത്തിനാണ് കോണ്ഗ്രസ് മുന്ഗണ നല്കുന്നത്. താന് ജനാധിപത്യത്തില് വിശ്വസിക്കുന്നയാളാണ്. രാജ്യത്തെ രക്ഷിക്കുന്നതിന് വേണ്ടി സഹായിക്കുന്ന ഒരേയൊരു പാര്ട്ടിയാണ് കോണ്ഗ്രസ് എന്നും പാര്ട്ടിയില്ലാതെ രാജ്യത്തിന് നിലനില്പ്പ് ഉണ്ടാവില്ലെന്നും കനയ്യ കുമാര് പറഞ്ഞു. കോണ്ഗ്രസ് ഒരു വലിയ കപ്പലാണ്. അതിനെ സംരക്ഷിക്കുന്നിതലൂടെ മഹാത്മാ ഗാന്ധിയുടെ ഐക്യവും, ഭഗത് സിംഗിന്റെ ധൈര്യവും, അംബേദ്കറിന്റെ സമത്വമെന്ന ആശയവും സംരക്ഷിക്കപ്പെടും. ഇതിന് വേണ്ടിയാണ് താന് പാര്ട്ടിയില് അംഗത്വം സ്വീകരിച്ചത് എന്ന് കനയ്യ കുമാര് അറിയിച്ചു. ചില സാങ്കേതിക പ്രശ്നങ്ങള് കാരണം തനിക്ക് കോണ്ഗ്രസില് ചേരാന് സാധിച്ചില്ലെന്നാണ് ഗുജറാത്ത് എംഎല്എ ജിഗ്നേഷ് മേവാനി പറഞ്ഞത്. ഗുജറാത്തിലെ സ്വതന്ത്ര എംഎല്എ ജിഗ്നേഷ് മേവാനിയും കനയ്യയ്ക്കൊപ്പം വാര്ത്താസമ്മേളനത്തില് പങ്കെടുത്തെങ്കിലും അദ്ദേഹം കോണ്ഗ്രസില് ചേര്ന്നില്ല. പക്ഷെ കോണ്ഗ്രസിന് പിന്തുണ നല്കുമെന്ന് മേവാനി പറഞ്ഞു. സാങ്കേതിക കാരണങ്ങളാലാണ് പാര്ട്ടിയില് നിലവില് ചേരാന് കഴിയാത്തതെന്നും ജിഗ്നേഷ് മേവാനി കൂട്ടിച്ചേര്ത്തു. ഗുജറാത്തിലെ വരാനിരിക്കുന്ന തെരഞ്ഞെടുപ്പില് കോണ്ഗ്രസ് ചിഹ്നത്തില് മത്സരിക്കുമെന്നും മേവാനി വ്യക്തമാക്കി.